En 55-årig mand gik natten til søndag på Landevejen tæt ved Hadsund, da en bilist overså ham og ramte ham.

Det gik grueligt galt for en 55-årig mand fra Hadsund, da han var ude på en spadsertur natten til søndag. Den 55-årige mand gik nær Landevejen 1. Her har han formegentligt gået lidt for langt ude på vejen, da en bilist kom kørende. - En fører kørte på Landevejen i sydlig retning, og her rammer han en fodgænger, der går i vejsiden, oplyser vagtchef ved Nordjyllands Politi Bent Højgaard. Føreren af bilen var en 57-årig mand, der ligesom den ramte er fra lokalområdet. Anmeldelsen om påkørlsen tikkede ind hos politiet klokken 03.33. Manden, der blev ramt af bilen, blev efterfølgende indlagt på Aalborg Universitets Hospital. I følge vagtchefen er manden ikke i livsfare. - Der bliver tilkaldt en bilinspektør, fordi det i første omgang lyder alvorligt. Det er trods alt ikke helt ufarligt at blive kørt ned, men han skulle ikke være i livsfare, fortæller Bent Højgaard.